
ΤΕΥΧΟΣ ΠΡΩΤΟ 


Αρ. Φύλλου 214 


17 Οκτωβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

298. Ίδρυση Παιδοψυχιατρικής Κλινικής στην Ιατρική 

Σχολή του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού 
της κανονισμού. 1 

299. Αντιστοιχία τίτλων σπουδών που απονέμονται 

από το Πανεπιστήμιο της Κύπρου, προς τίτλους 
σπουδών που απονέμονται από Τμήματα Ελληνι¬ 
κών Ανωτάτων Εκπαιδευτικών Ιδρυμάτων 
(Α.Ε.Ι.). 2 

300. Ίδρυση Γυναικείας Κοινοβιακής Ιεράς Μονής με 

την επωνυμία Γυναικεία Κοινοβιακή Ιερά Μονή 
Αγίου Νικολάου στην Ύδρα της Ιεράς Μητροπό- 
λεως Ύδρας, Σπετσών και Αιγίνης. 3 

301. Ίδρυση Ενορίας του Ιερού Ναού Αγίου Δημη- 

τρίου της Ιεράς Αρχιεπισκοπής Αθηνών, οτο Κο- 
ντόπευκο του Δήμου Αγίας Παρασκευής Αττι¬ 
κής. 4 

302. Ίδρυση Ενορίας του Ιερού Ναού Αγίου Στυλιανού 

της Ιεράς Μητροπόλεως Αττικής, στο Δήμο Ζε- 
φυρίου Αττικής. 5 

303. Μεταφορά έδρας συμβολαιογράφου από το 

Δήμο Χαλανδρίου στο Δήμο Παπάγου που υπά¬ 
γονται στην περιφέρεια του Ειρηνοδικείου Χα¬ 
λανδρίου. 6 

304. Κανονισμός χορήγησης Διακριτικού Σταθμού 
Πλοίων στα εμπορικά πλοία με Ελληνική σημαία . 7 

ΑΠΟΦΑΣΕΙΣ 

Επιτόκια αποδοχής καταθέσεων των πιστωτικών ιδρυ¬ 


μάτων από την Τράπεζα της Ελλάδος. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 274/25.9.1997 Π.Δ. 9 

Διορθώσεις σφαλμάτων στο Π.Δ. 260/1997 αρμοδιό¬ 
τητας Υπουργείου Εργασίας και Κοινωνικών Ασφα¬ 
λίσεων.10 

Διόρθωση σφάλματος στο Π.Δ. υπ’ αριθ. 224/1997 αρ¬ 
μοδιότητας Υπουργείου Μεταφορών και Επικοινω¬ 
νιών.11 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 298 (1) 

Ίδρυση Παιδοψυχιατρικής Κλινικής στην Ιατρική Σχολή 

του Εθνικού και Καποδιστριακού Πανεπιστημίου Αθη¬ 
νών και καθορισμός του εσωτερικού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ. 5 
του Ν. 1268/1982 «Για τη δομή και λειτουργία των Α.Ε.Ι.» 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουρ¬ 
γία των Τ.Ε.Ι.» (Α' 173). 

β) Του άρθρου 1 περ. II του Π.Δ. 55/1996 (Α’ 48). 

2. Τη γνώμη της Γ ενικής Συνέλευσης της Ιατρικής Σχο¬ 
λής του Εθνικού και Καποδιστριακού Πανεπιστημίου Αθη¬ 
νών (συνεδρίαση 10.12.1991) και το γεγονός ότι δεν γνω- 
μοδότησε εκ νέου αν και ζητήθηκε με το έγγραφο Β1 / 
566/13.2.1997 και ότι έχει περάσει άπρακτη η προθεσμία 
που ορίζουν οι διατάξεις του άρθρου 50 παρ. 3 του Ν. 
1268/1982. 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βάρος 
του κρατικού προϋπολογισμού (29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2 (α) του 
Ν. 2469/1997 - Α' 38). 

4. Την 331/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 

Ίδρυση - Αντικείμενο 

1. Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών Παιδοψυχιατρική Κλι¬ 
νική η οποία εξυπηρετεί εκπαιδευτικές, ερευνητικές και 
νοσηλευτικές ανάγκες στα αντικείμενα της παιδοψυχια- 
τρικής. Τα αντικείμενα δραστηριότητας της κλινικής συνί- 
στανται: α) στην ενδονοσοκομειακή νοσηλεία και εξωνο- 
σοκομειακή θεραπεία και αντιμετώπιση παιδιών και εφή¬ 
βων και των οικογενειών τους με ψυχικά προβλήματα, β) 
στην παροχή υπηρεσιών συμβουλευτικής - διασυνδετικής 

παιδοψυχιατρικής προς του ασθενείς άλλων κλινικών, γ) 
στην κατάλληλη αντιμετ ώπιση και θεραπεία παιδιών, εφή¬ 
βων και των οικογενειών τους με αναπτυξιακά, συναισθη¬ 
ματικά, μαθησιακά, ψυχοσωματικά, χρόνια σωματικά και 
άλλα συναφή προβλήματα, δ) στην συνεργασία με επαγ- 
γελματίες εκπαίδευσης κοινωνικής πρόνοιας και υγείας 
που ασχολούνται με παιδιά, ε) στην ενημέρωση οικογε¬ 
νειών, σχολείων, τοπικών φορέων, υπηρεσιών υγείας και 
στην εκπαίδευση των φοιτητών της Ιατρικής σε θέματα 
παιδοψυχιατρικής, στ) στην εκπαίδευση ειδικευομένων 
και ειδικευομένων ψυχιάτρων στην παιδοψυχιατρική, ζ) 
στην εκπαίδευση ειδικευομένων και ειδικευομένων παι¬ 
διάτρων, γενικών ιατρών στην παιδοψυχιατρική, η) στην 
διενέργεια έρευνας, θ) στη συμβολή στη μεταπτυχιακή και 
συνεχιζόμενη ιατρική εκπαίδευση και ι) στην εκπαίδευση 
στην παιδοψυχιατρική σπουδαστών και άλλων επαγγελμα- 
τιών ψυχικής υγείας. 

2. Η κλινική συγκροτείται από την κυρίως κλινική και τις 
ειδικές μονάδες: Διασυνδετικής Παιδοψυχιατρικής Οξέων 
Περιστατικών, Ενδονοσοκομειακής Νοσηλείας, Κοινοτική 
Μονάδα Ψυχικής Υγείας και Πρόληψης, Μονάδα Ψυχοθε¬ 
ραπείας, Μονάδα Εξωτερικών Ιατρείων (Ιατροπαιδαγω- 
γικό Κέντρο) και τις εσωτερικές εργαστηριακές μονάδες 
Προκατάρτισης και Κατάρτισης Εφήβων και Νέων με χρό¬ 
νια νοσήματα. 

3. Η κλινική εντάσσεται στον τομέα Κοινωνικής Ιατρι¬ 
κής, Ψυχιατρικής και Νευρολογίας. 

Αρθρο 2 
Αποστολή 

1. Η κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών της Ιατρικής Σχολής καθώς και Τμημάτων του Πανε¬ 
πιστημίου Αθηνών στα αντικείμενα δραστηριότητάς της. 

β) Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στα θέματα με τα οποία ασχολείται. 

γ) Την ειδίκευση ιατρών, νοσηλευτών καθώς και των άλ¬ 
λων λειτουργών των κλάδων υγείας και τη συνεχή εκπαί¬ 
δευση και επιμόρφωση αυτών. 

δ) Την παροχή περίθαλψης και νοσηλείας σε παιδιά και 
εφήβους με ψυχικά προβλήματα. 

ε) Την εκτέλεση πειραματικών ερευνητικών προγραμ¬ 
μάτων με σκοπό τη μελέτη και αναζήτηση νέων θεραπευ¬ 
τικών μεθόδων. 

στ) Τη συνεργασία για την πραγματοποίηση ερευνών και 
ανταλλαγής επιστημονικών γνώσεων με άλλα ακαδημαϊκά 
ερευνητικά ιδρύματα της ημεδαπής ή της αλλοδαπής. 

ζ) Τη συνεργασία για την πραγματοποίηση ερευνών εκ¬ 
παιδευτικών προγραμμάτων και γενικώς δραστηριοτήτων 
συναφών με τα αντικείμενα δραστηριότητας της κλινικής 
με Ευρωπαϊκούς και Διεθνείς Οργανισμούς ιδίως δε με 
τον Παγκόσμιο Οργανισμό Υγείας, Ευρωπαϊκή Ένωση, 
Συμβούλιο της Ευρώπης, Οργανισμό Ηνωμένων Εθνών, 
Εθνικό Ινστιτούτο Ψυχικής Υγείας Ηνωμένων Πολιτειών 
Αμερικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής. 

2. Το εκπαιδευτικό έργο περιλαμβάνει την εκπαίδευση 
των φοιτητών της Ιατρικής Σχολής, την εκπαίδευση των 
ειδικευομένων ή ειδικευμένων ιατρών στην παιδοψυχια- 


τρική, την εκπαίδευση σπουδαστών των Τεχνολογικών 
Εκπαιδευτικών Ιδρυμάτων, καθώς και άλλων επαγγελμά¬ 
των ψυχικής υγείας, κοινωνικής πρόνοιας και εκπαίδευ¬ 
σης. 

Α) Η εκπαίδευση των φοιτητών, που είναι το πρωταρ¬ 
χικό έργο της κλινικής, επιτελείται από το Διδακτικό Ερευ¬ 
νητικό Προσωπικό της κλινικής υπό την εποπτεία του 
διευθυντή, με τη συνδρομή άλλων πανεπιστημιακών κλινι¬ 
κών ή και επιστημόνων, εφ’ όσον τούτο κρίνεται αναγκαίο. 
Η εκπαίδευση των φοιτητών είναι θεωρητική και πρακτική, 
σύμφωνα με το πρόγραμμα σπουδών. Παράλληλα, οι φοι¬ 
τητές παρακολουθούν τις επιστημονικές δραστηριότητες 
της κλινικής, στις ποικίλες ενδονοσοκομειακές και εξωνο- 
σοκομειακές της μονάδες. 

Β) Η εκπαίδευση των ειδικευομένων ή ειδικευμένων ια¬ 
τρών διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στην παιδοψυχιατρική 
διαγνωστική, στη θεραπευτική αγωγή και στη βιοψυχοκοι- 
νωνική αντιμετώπιση παιδιών και εφήβων. Τούτο επιτυγ¬ 
χάνεται με την απασχόλησή τους στις ενδονοσοκομειακές 
μονάδες της κλινικής και τη συμμετοχή τους στις εφημε¬ 
ρίες της κλινικής. Ειδικά για τους ειδικευόμενους ιατρούς 
καταρτίζεται πρόγραμμα εκπαίδευσης και άσκησης που 
περιλαμβάνει την ενεργό συμμετοχή τους στο κλινικό 
έργο. Η θεωρητική εκπαίδευση περιλαμβάνει κλινικά και 
θεωρητικά μαθήματα, συζητήσεις ενδιαφερουσών περι¬ 
πτώσεων, σεμινάρια και βιβλιογραφική ενημέρωση. 

Γ) Η εκπαίδευση στην παιδοψυχιατρική (πρακτική και 
θεωρητική) σπουδασών των Τεχνολογικών Εκπαιδευτικών 
Ιδρυμάτων (Τ.Ε.Ι.), επαγγελματιών ψυχικής υγείας και άλ¬ 
λων συναφών επιστημονικών κλάδων, γίνεται βάσει προ¬ 
γράμματος που καταρτίζεται από την κλινική, με τη συνερ¬ 
γασία των κατά περίπτωση φορέων. Το ερευνητικό έργο 
της κλινικής αποσκοπεί στην εκπόνηση πρωτότυπων κλι¬ 
νικών και πειραματικών μελετών, στην ανάπτυξη και τε¬ 
λειοποίηση νέων θεραπευτικών μεθόδων. 

3. Το κλινικό έργο περιλαμβάνει την περίθαλψη και ψυ- 
χοκοινωνική φροντίδα των παιδιών και εφήβων που νοση¬ 
λεύονται ή παρακολουθούνται στις μονάδες της κλινικής 
και συνυφαίνεται με την πρακτική στην παιδοψυχιατρική 
των φοιτητών και ιατρών. Οι υπηρεσίες της κλινικής είναι 
διαγνωστικές, συμβουλευτικές, θεραπευτικές για μια με¬ 
γάλη ποικιλία διαταραχών της παιδικής και εφηβικής ηλι¬ 
κίες. Περιλαμβάνει δραστηριότητες στην πρωτογενή πρό¬ 
ληψη και στην προαγωγή της ψυχικής υγείας. Η περί¬ 
θαλψη των νοσηλευομένων παιδιών και εφήβων συνίστα- 
ται στην κλινική διάγνωση, την παρακλινική και εργαστη¬ 
ριακή διερεύνηση και θεραπευτική αντιμετώπιση μέχρι 
της εξόδου του ασθενούς από την κλινική. Περιλαμβάνει 
επίσης, δραστηριότητες στην παροχή υπηρεσιών σε παι¬ 
διά και εφήβους με αναπτυξιακά, συναισθηματικά, μαθη¬ 
σιακά χρόνια και άλλα συναφή προβλήματα καθώς και 
στους γονείς τους. Η εκπαίδευση και κοινωνική υποστή¬ 
ριξη παιδιών και εφήβων με χρόνια ψυχολογικά ή και σω¬ 
ματικά προβλήματα, συνίσταται στη θεραπευτική αντιμε¬ 
τώπιση, στη συμβουλευτική εργασία με τις οικογένειές 
τους, στην εκπαίδευση, στην εργοθεραπεία και στην 
επαγγελματική προεργασία και αποκατάσταση. Η πρό¬ 
ληψη και αντιμετώπιση ψυχολογικών προβλημάτων παι¬ 
διών και εφήβων συνίσταται στη συνεργασία με φορείς 
της εκπαίδευσης και της κοινωνικής πρόνοιας και υγείας 
οι οποίοι ασχολούνται με παιδιά και εφήβους. Η πρακτική 

εκπαίδευση των φοιτητών και ιατρών στην παιδοψυχια- 
τρική περιλαμβάνει τη συμμετοχή στις δραστηριότητες 
της κλινικής, όπως αυτές ορίζονται στα εκπαιδευτικά της 
προγράμματα. 

Άρθρο 3 
Προσωπικό 

Η κλινική στελεχώνεται από ιατρικό και λοιπό προσω¬ 
πικό που υπηρετεί στην Ιατρική Σχολή και στο Νοσοκομείο 
όπου εγκαθίσταται και λειτουργεί. Το ιατρικό προσωπικό 
αποτελείται από τον διευθυντή και μέλη του Διδακτικού 
Ερευνητικού Προσωπικού (Δ.Ε.Π.) της Ιατρικής Σχολής 
που η επιστημονική τους ενασχόληση εμπίπτει στα διδα¬ 
κτικά ερευνητικά και κλινικά ενδιαφέροντα της κλινικής. 
Το προσωπικό αυτό συμπληρώνεται με ειδικευόμενους 
και ειδικευμένους ιατρούς στην παιδοψυχιατρική. Το 
λοιπό προσωπικό περιλαμβάνει μέλη Ειδικού Διοικητικού - 
Τεχνικού Προσωπικού (Ε.Δ.Τ.Π.), νοσηλευτές ψυχολό¬ 
γους, κοινωνικούς λειτουργούς, λογοπεδικούς, εργοθε- 
ραπευτές, ειδικούς παιδαγωγούς, επισκέπτες υγείας, ψυ¬ 
χοθεραπευτές και ειδικούς τεχνίτες - εκπαιδευτές, των 
οποίων το έργο καθορίζεται, σύμφωνα με τις εκάοτοτε 
ανάγκες της κλινικής. Η τοποθέτηση στην κλινική των με¬ 
λών του διδακτικού ερευνητικού προσωπικού και των με¬ 
λών του Ειδικού Διοικητικού και Τεχνικού Προσωπικού γί¬ 
νεται με την διαδικασία του άρθρου 4 παρ. 1 (δ) του Ν. 
2083/1992 (Α 159), ενώ των υπολοίπων μελών με την 
διαδικασία που ορίζουν οι διατάξεις του οργανισμού του 
νοσοκομείου στο οποίο εγκαθίσταται η κλινική. 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής και ορίζεται με τη διαδικασία του άρθρου 28 
παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γενική Συνέ¬ 
λευση της Ιατρικής Σχολής και στη Γενική Συνέλευση του 
Τομέα Κοινωνικής Ιατρικής, Ψυχιατρικής και Νευρολογίας 
του ετήσιου προγράμματος λειτουργίας για τις διδακτικές 
και ερευνητικές δραστηριότητες της κλινικής και η μέρι¬ 
μνα για την εφαρμογή του, η μέριμνα για την υλοποίηση 
των αποφάσεων του Διοικητικού Συμβουλίου και της Επι¬ 
στημονικής Επιτροπής του νοσοκομείου, στο οποίο λει¬ 
τουργεί η κλινική για την παροχή νοσηλευτικού έργου, η 
μέριμνα για τη στελέχωση την οικονομική διαχείριση των 
εσόδων, του εργαστηρίου, η μέριμνα για την υποβολή του 
ετήσιου απολογισμού των δραστηριοτήτων, ο ορισμός των 
υπευθύνων για τα αναλώσιμα υλικά και τον κινητό εξοπλι¬ 
σμό και η υπογραφή κάθε εξερχόμενου εγγράφου. 

Άρθρο 5 

Εγκατάσταση - Λειτουργία 

1. Η κλινική εγκαθίσταται και λειτουργεί σε νοσοκομείο 
με τη διαδικασία του άρθρου 13 παρ. 1 του Ν. 1397/1983 
(Α' 143). 

2. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ενη¬ 


μερώνεται για κάθε ερευνητική πειραματική εργασία πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική από¬ 
φαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε ερευνητές που έχουν ει¬ 
δική επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή ερευ¬ 
νητικής πειραματικής εργασίας επιστρέφονται, μετά τη 
χρησιμοποίησή τους, στην κατάταση που έχουν παραδο¬ 
θεί. 

4. Με εισήγηση του διευθυντή στα αρμόδια όργανα είναι 
δυνατή η πρόσληψη διακεκριμένων επιστημόνων σε το¬ 
μείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18 του Ν. 1258/1982 και του άρ¬ 
θρου 5 του Π.Δ. 407/1980 (Α' 112). 

Άρθρο 6 
Έσοδα 

Τα έσοδα της κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τις πιστώσεις που διατίθενται από την Ιατρική Σχολή 
με τη διαδικασία του άρθρου 4 παρ. 1 (ε) του Ν. 2083/ 
1992 (Α' 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς της 
κλινικής. 

Άρθρο 7 
Τηρούμενα βιβλία 

1. Τα βιβλία και στοιχεία που τηρούνται από την κλινική 
είναι τα εξής: 

-Πρωτόκολλο εισερχόμενης - εξερχόμενης αλληλογρα¬ 
φίας 

-Βαθμολόγιο φοιτητών. 

-Αρχείο ασθενών. 

-Βιβλίο περιουσιακών στοιχείων. 

-Φάκελλος οικονομικών στοιχείων κάθε έτους. 

-Κατάλογος επιστημονικών βιβλίων, περιοδικών και ορ¬ 
γάνων. 

-Βιβλίο επιστημονικής δραστηριότητας. 

-Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
- φ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 299 (2) 

Αντιστοιχία τίτλων σπουδών που απονέμονται από το Πα¬ 
νεπιστήμιο της Κύπρου, προς τίτλους σπουδών που 

απονέμονται από Τμήματα Ελληνικών Ανωτάτων Εκ¬ 
παιδευτικών Ιδρυμάτων (Α.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 43 του Ν. 2413/ 
1996 «Η Ελληνική παιδεία στο εξωτερικό, η διαπολιτι- 
σμική εκπαίδευση και άλλες διατάξεις» (ΑΊ24) όπως 
αυτή αντικαταστάθηκε με το άρθρο 8 του Ν. 2454/1997 
«Ρύθμιση θεμάτων τριτοβάθμιας εκπαίδευσης και άλλες 
διατάξεις» (Α'7). 

2. Τη γνώμη του Διοικητικού Συμβουλίου του Διαπανεπι- 
στημιακού Κέντρου Αναγνωρίσεως Τίτλων Σπουδών της 
Αλλοδαπής (συν 15.7.1997) ενόψειτου γεγονότος ότι δεν 
έχει ακόμη συστασθεί η αρμόδια μονάδα του Εθνικού Συμ¬ 
βουλίου Παιδείας. 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού (άρθρο 29Α του Ν. 1558/1985 (ΑΊ37) 
όπως αυτό προστέθηκε με το άρθρο 27 του Ν. 2081 /92 
(ΑΊ54) και τροποποιήθηκε με την παρ. 2α του άρθρου 1 
του Ν. 2469/97 (Α'38). 

4. Την αριθ. 475/1997 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο 1 

Αντιστοιχία 

Τίτλοι σπουδών που απονέμονται από το Πανεπιστήμιο 
της Κύπρου, αναγνωρίζονται ως αντίστοιχοι με τίτλους 
σπουδών που απονέμονται από Τμήματα των Ελληνικών 
Ανωτάτων Εκπαιδευτικών Ιδρυμάτων (Α.Ε.Ι.), ως ακολού¬ 
θως: 

α) Ο τίτλος σπουδών Οικονομικών που απονέμεται από 
το Πανεπιστήμιο της Κύπρου, είναι αντίστοιχος με τον τί¬ 
τλο σπουδών που απονέμεται από τα Τμήματα Οικονομι¬ 
κών Επιστημών ή Οικονομικής Επιστήμης των Ελληνικών 
Α.Ε.Ι. 

β) Ο τίτλος σπουδών Μαθηματικών που απονέμεται από 
το Πανεπιστήμιο της Κύπρου, είναι αντίστοιχος με τον τί¬ 
τλο σπουδών που απονέμεται από τα Τμήματα Μαθηματι¬ 
κών των Ελληνικών Α.Ε.Ι. 

γ) Ο τίτλος σπουδών Μαθηματικών και Στατιστικής που 
απονέμεται από το Πανεπιστήμιο της Κύπρου, είναι αντί¬ 


στοιχος με τον τίτλο σπουδών που απονέμεται από τα 
Τμήματα Μαθηματικών των Ελληνικών Α.Ε.Ι. 

δ) Ο τίτλος σπουδών Πληροφορικής που απονέμεται 
από το Πανεπιστήμιο της Κύπρου, είναι αντίστοιχος με τον 
τίτλο σπουδών που απονέμεται από τα Τμήματα Πληρο¬ 
φορικής ή Επιστήμης Υπολογιστών των Ελληνικών Α. Ε. I. 

ε) Ο τίτλος σπουδών Φυσικής που απονέμεται από το 
Πανεπιστήμιο της Κύπρου, είναι αντίστοιχος με τον τίτλο 
σπουδών που απονέμεται από τα Τμήματα Φυσικής των 
Ελληνικών Α.Ε.Ι. 

στ) Ο τίτλος σπουδών Χημείας που απονέμεται από το 
Πανεπιστήμιο της Κύπρου, είναι αντίστοιχος με τον τίτλο 
σπουδών που απονέμεται από τα Τμήματα Χημείας των 
Ελληνικών Α.Ε.Ι. 

ζ) Ο τίτλος σπουδών Επιστημών της Αγωγής - Δημοτική 
Εκπαίδευση που απονέμεται από το Πανεπιστήμιο της Κύ¬ 
πρου, είναι αντίστοιχος με τον τίτλο σπουδών που απονέ- 
μεται από τα Παιδαγωγικά Τμήματα Δημοτικής Εκπαίδευ¬ 
σης των Ελληνικών Α.Ε.Ι. 

η) Ο τίτλος σπουδών Επιστημών της Αγωγής - Προδη- 
μοτική Εκπαίδευση που απονέμεται από το Πανεπιστήμιο 
της Κύπρου, είναι αντίστοιχος με τον τίτλο σπουδών που 
απονέμεται από τα Παιδαγωγικά Τμήματα Νηπιαγωγών 
των Ελληνικών Α.Ε.Ι. 

θ) Ο τίτλος σπουδών Αγγλικής Γλώσσας και Φιλολογίας 
που απονέμεται από το Πανεπιστήμιο της Κύπρου, είναι 
αντίστοιχος με τον τίτλο σπουδών που απονέμεται από τα 
Τμήματα Αγγλικής Γλώσσας και Φιλολογίας των Ελληνι¬ 
κών Α.Ε.Ι. 

ι) Ο τίτλος σπουδών Φιλοσοφίας που απονέμεται από το 
Πανεπιστήμιο της Κύπρου, είναι αντίστοιχος με τον τίτλο 
σπουδών που απονέμεται από τα Τμήματα Φιλοσοφίας 
Παιδαγωγικής και Ψυχολογίας με ειδίκευση στη Φιλοσο¬ 
φία, ή Φιλοσοφίας και Παιδαγωγικής με ειδίκευση στη Φι¬ 
λοσοφία των Ελληνικών Α.Ε.Ι. 

ια) Ο τίτλος σπουδών Ιστορίας και Αρχαιολογίας που 
απονέμεται από το Πανεπιστήμιο της Κύπρου, είναι αντί¬ 
στοιχος με τον τίτλο σπουδών που απονέμεται από τα 
Τμήματα Ιστορίας και Αρχαιολογίας με ειδίκευση στην 
Ιστορία, ή Ιστορίας και Εθνολογίας με ειδίκευση στην 
Ιστορία ή Ιστορίας των Ελληνικών Α.Ε.Ι. 

ιβ) Ο τίτλος σπουδών Δημόσιας Διοίκησης και Διοίκησης 
Επιχειρήσεων - Διοικητική Επιστήμη που απονέμεται από 
το Πανεπιστήμιο της Κύπρου, είναι αντίστοιχος με τον τί¬ 
τλο σπουδών που απονέμεται από τα Τμήματα Οργάνω¬ 
σης και Διοίκησης Επιχειρήσεων ή Διοίκησης Επιχειρή¬ 
σεων των Ελληνικών Α.Ε.Ι. 

ιγ) Ο τίτλος σπουδών Δημόσιας Διοίκησης και Διοίκησης 
Επιχειρήσεων - Μάρκετινγκ / Διοίκηση που απονέμεται 
από το Πανεπιστήμιο της Κύπρου, είναι αντίστοιχος με τον 
τίτλο σπουδών που απονέμεται από τα Τ μήματα Επιχειρη¬ 
σιακής Έρευνας και Μάρκετινγκ των Ελληνικών Α.Ε.Ι. 

ιδ) Ο τίτλος σπουδών Δημόσιας Διοίκησης και Διοίκησης 
Επιχειρήσεων - Λογιστική που απονέμεται από το Πανεπι¬ 
στήμιο της Κύπρου, είναι αντίστοιχος με τον τίτλο σπου¬ 
δών που απονέμεται από τα Τ μήματα Οργάνωσης και Διοί¬ 
κησης Επιχειρήσεων ή Διοίκησης Επιχειρήσεων ή Λογιστι¬ 
κής και Χρηματοοικονομικής των Ελληνικών Α.Ε.Ι. 

ιε) Ο τίτλος σπουδών Δημόσιας Διοίκησης και Διοίκησης 
Επιχειρήσεων - Χρηματοοικονομική που απονέμεται από 
το Πανεπιστήμιο της Κύπρου, είναι αντίστοιχος με τον τί¬ 
τλο σπουδών που απονέμεται από τα Τ μήματα Χρηματοοι- 

κονομικής και Τραπεζικής Διοικητικής των Ελληνικών 
Α.Ε.Ι. 

Αρθρο 2 

Μεταβατικές διατάξεις 

1. Ο τίτλος σπουδών Κλασσικών Σπουδών που απέκτη¬ 
σαν ή θα αποκτήσουν οι εγγραφέντες στο Πανεπιστήμιο 
της Κύπρου μέχρι και το ακαδημαϊκό έτος 1997-98, ανα¬ 
γνωρίζεται ως αντίστοιχος με τον τίτλο σπουδών που απο- 
νέμεται από τα Τμήματα Φιλολογίας με ειδίκευση στην 
Κλασσική Φιλολογία των Ελληνικών Α.Ε.Ι. 

2.0 τίτλος σπουδών Βυζαντινής και Νέας Ελληνικής Φι¬ 
λολογίας που απέκτησαν ή θα αποκτήσουν οι εγγραφέ- 
ντες στο Πανεπιστήμιο της Κύπρου μέχρι και το ακαδη¬ 
μαϊκό έτος 1997-98, αναγνωρίζεται ως αντίστοιχος με τον 
τίτλο σπουδών που απονέμεται από τα Τμήματα Φιλολο¬ 
γίας με ειδίκευση στη Μεσαιωνική και Νεοελληνική Φιλο¬ 
λογία των Ελληνικών Α.Ε.Ι. 

Άρθρο 3 
Έναρξη ισχύος 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 300 (3) 

Ίδρυση Γυναικείας Κοινοβιακής Ιερός Μονής με την επω¬ 
νυμία Γυναικεία Κοινοβιακή Ιερά Μονή Αγίου Νικολάου 
στην Ύδρα της Ιερός Μητροπόλεως Ύδρας, Σπετσών 
και Αιγίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελλά¬ 
δος» (ΑΊ46). 

2. Το άρθρο 29Α του Ν. 1558/1985 (ΑΊ37), με το 
οποίο προσετέθη με το άρθρο 27 του Ν. 2081/1992 (Α’ 
154), όπως τροποποιήθηκε με το άρθρο 1 παρ. 2α του Ν. 
2469/1997 (Α'38). 

3. Την υπ’ αριθ. 1198/708/18.12.96 σύμφωνη γνώμη 
του Σεβασμιωτάτου Μητροπολίτου της Ιερός Μητροπό¬ 
λεως Ύδρας, Σπετσών και Αιγίνης. 

4. Την έγκριση της Διαρκούς Ιερός Συνόδου της Εκκλη¬ 
σίας της Ελλάδος, που δόθηκε στη συνεδρίαση της ΚΒ'/ 
2.4.97 της 140ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού, ή άλλου Ν.Π.Δ.Δ. 

6. Την 421/1997 γνωμοδότηση του Συμβουλίου της 


Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Γ υναικεία Κοινοβιακή Ιερά Μονή με την επωνυ¬ 
μία Γυναικεία Κοινοβιακή Ιερά Μονή Αγίου Νικολάου στην 
Ύδρα της Ιεράς Μητροπόλεως Ύδρας, Σπετσών και Αιγ'ι- 
νης. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 301 (4) 

Ίδρυση Ενορίας του Ιερού Ναού Αγίου Δημητρίου της Ιε¬ 
ράς Αρχιεπισκοπής Αθηνών, στο Κοντόπευκο του Δή¬ 
μου Αγίας Παρασκευής Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησιάς της Ελλά¬ 
δος» (ΑΊ46) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και Ενοριών» (ΑΊ/ 
1980). 

2) Το άρθρο 29Α του Ν. 1558/1985 (ΑΊ37), με το 
οποίο προσετέθη με το άρθρο 27 του Ν. 2081/1992 (Α 
154), όπως τροποποιήθηκε με το άρθρο 1 παρ. 2α του Ν. 
2469/1997 (Α’38). 

3) Την υπ’ αριθ. 849/4.4.97 σύμφωνη γνώμη του Μη- 
τροπολιτικού Συμβουλίου της Ιεράς Αρχιεπισκοπής Αθη¬ 
νών. 

4) Την αρ. 7/97 γνωμοδότηση του Δημοτικού Συμβου¬ 
λίου Αγίας Παρασκευής Αττικής. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού, ή άλλου Ν.Π.Δ.Δ. 

6. Την 420/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίου Δημητρίου της 
Ιεράς Αρχιεπισκοπής Αθηνών, στο Κοντόπευκο του Δή¬ 
μου Αγίας Παρασκευής Αττικής. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 302 (5) 

Ίδρυση Ενορίας του Ιερού Ναού Αγίου Στυλιανού της Ιε¬ 
ρός Μητροπόλεως Αττικής, στο Δήμο Ζεφυρίου Αττι¬ 
κής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησιάς της Ελλά¬ 
δος» (Α7146) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιερός Συνόδου της Εκκλη¬ 
σίας της Ελλάδς «Περί Ιερών Ναών και Ενοριών» (Α’ 1/ 
1980). 

2) Το άρθρο 29Α του Ν. 1558/1985 (Α’ 137), με το 
οποίο προσετέθη με το άρθρο 27 του Ν. 2081/1992 (Α’ 
154), όπως τροποποιήθηκε με το άρθρο 1 παρ. 2α του Ν. 
2469/1997 (Α’/38). 

3) Την υπ’ αριθ. 1/12.2.97 σύμφωνη γνώμη του Μητρο- 
πολιτικού Συμβουλίου της Ιεράς Μητροπόλεως Αττικής. 

4) Την αρ. 122/94 γνωμοδότηση του Δημοτικού Συμ¬ 
βουλίου Ζεφυρίου Αττικής. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 388/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίου Στυλιανού της Ιε¬ 
ράς Μητροπόλεως Αττικής, στο Δήμο Ζεφυρίου Αττι¬ 
κής. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 303 (6) 

Μεταφορά έδρας συμβολαιογράφου από το Δήμο Χαλαν¬ 
δρίου στο Δήμο Παπάγου που υπάγονται στην περιφέ¬ 
ρεια του Ειρηνοδικείου Χαλανδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 670/1977 «Περί κώδικος συμβολαιογράφων» 
(ΦΕΚ 232/25.8.77 τ. Α’). 

2. Τις διατάξεις του άρθρου 29Α του Ν. 1558/1985 (Α’ 
137), όπως προσετέθη με το άρθρο 27 του Ν. 2081/1992 
(Α’/154), και αντικαταστάθηκε με το άρθρο 1 παρ. 2α του 
Ν. 2469/1997 (Α’ 38). 

3. Τη 2/17.4.1997 γνωμοδότηση της Ολομέλειας του 
Πρωτοδικείου Αθηνών που εκδόθηκε μετά την από 
16.1.1997 γνώμη του Διοικητικού Συμβουλίου του Συμβο¬ 
λαιογραφικού Συλλόγου Εφετείων Αθηνών, Πειραιώς, Αι¬ 
γαίου και Δωδεκανήσου. 

4. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

5. Την 380/1997 γνωμοδότηση του Συμβουλίου της 
Επικράτειας. 

Μετά από πρόταση του Υπουργού Δικαιοσύνης, αποφα¬ 
σίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ειρη¬ 
νοδικείου Χαλανδρίου μεταφέρεται από το Δήμο Χαλαν¬ 
δρίου στο Δήμο Παπάγου που υπάγεται στην ίδια Ειρηνο- 
δικειακή περιφέρεια. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 25 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 304 (7) 

Κανονισμός χορήγησης Διακριτικού Σταθμού Πλοίων στα 

εμπορικά πλοία με Ελληνική σημαία». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 20 (παράγραφος ε) και 36 
(παράγραφος 2 σε συνδυασμό με την παράγραφο 1 γ) του 
Ν.Δ. 187/1973 «Περί Κώδικος Δημοσίου Ναυτικού Δι¬ 
καίου» (Α 261). 

2. Τις διατάξεις του Π.Δ. 474/1991 «Αποδοχή τροπο¬ 
ποιήσεων της Διεθνούς Σύμβασης περί ασφαλείας της αν¬ 
θρώπινης ζωής εν θαλάσση, 1974» (ΠΑΑΖΕΘ) και του 
Πρωτοκόλλου 1978 αυτής, που αφορούν τις ραδιοεπικοι¬ 
νωνίες, πιστοποιητικά και άλλα θέματα» (Α 175). 

3. Τις διατάξεις του Προσαρτήματος 43 του Διεθνούς 
Κανονισμού Ραδιοεπικοινωνιών (Δ.Κ.Ρ.) που κυρώθηκε με 

το Ν. 1843/89 «Κύρωση Τελικών Πράξεων Παγκόσμιας 
Διοικητικής Διάσκεψης Ραδιοεπικοινωνιών (Γενεύη 
1979)» (Α 96). 

4. Τις διατάξεις του 29Ατου Ν. 1558/1985 «Κυβέρνηση 
και Κυβερνητικά όργανα» (Α 137) που προστέθηκε με το 
άρθρο 27 του Ν. 2031/1992 (Α 154) όπως αντικαταστά- 
θηκε με το άρθρο 1 παρ. 2α του Ν. 2469/1977 (Α' 38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη οε βάρος του κρατικού 
προϋπολογισμού. 

6. Την 330/10.7.97 γνωμοδότηση του Συμβουλίου 
Εμπορικού Ναυτικού. 

7. Την 470/5.9.97 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Αρθρο πρώτο 

Τίθεται σε εφαρμογή, ο Κανονισμός χορήγησης Διακρι¬ 
τικών Σταθμού Πλοίων στα εμπορικά πλοία με Ελληνική 
σημαία, ο οποίο έχει ως εξής: 

ΚΑΝΟΝΙΣΜΟΣ ΧΟΡΗΓΗΣΗΣ ΔΙΑΚΡΙΤΙΚΩΝ ΣΤΑΘΜΟΥ 
ΠΛΟΙΩΝ ΣΤΑ ΕΜΠΟΡΙΚΑ ΠΛΟΙΑ ΜΕ ΕΛΛΗΝΙΚΗ ΣΗΜΑΙΑ 

Άρθρο 1 

Ορισμοί 

Κατά την εφαρμογή του παρόντα κανονισμού νοού¬ 
νται: 

1. ΔΕΕΠ: Η εδρεύουσα στον Πειραιά Διεύθυνση Ελέγ¬ 
χου Εμπορικών Πλοίων του Υπουργείου Εμπορικής Ναυτι¬ 
λίας. 

2. Δ.Σ.Π.: Το Διακριτικό Σταθμού Πλοίου. 

3. Λιμενικές Αρχές: Τα Κεντρικά Λιμεναρχεία, Λιμεναρ¬ 
χεία και Υπολιμεναργεία που τηρούν σύμφωνα με τη σχε¬ 
τική νομοθεσία βιβλία νηολογίων. 

Άρθρο 2 
Πεδίο εφαρμογής 

Ο παρών κανονισμός εφαρμόζεται σε όλα τα υπό Ελλη¬ 
νική σημαία πλοία που φέρουν συσκευές ψηφιακής επιλο- 
γικής κλήσης (ϋί^ΐα! δθίοείίνθ ΟαΙΙίπς/ Ο.3.Ο.) ή τερματι¬ 
κές δορυφορικές μονάδες (Ιηιτΐ3Γ53ΐ Ο, Β και Μ) δορυφο¬ 
ρικά ΕΡΙΒΒ (003ΡΑ3-3ΑΡ3ΑΤ και Ιπγπ3Γ53( Ε (Ι_-Β&ηά 
ΕΡΙΒΒ). 

Άρθρο 3 
Χορήγηση Δ.Σ.Π. 

1. Το Διακριτικό Σταθμού Πλοίου (Δ.Σ.Π.) χορηγείται 
από τη ΔΕΕΠ μετά την υποβολή από τον ενδιαφερόμενο 
πλοιοκτήτη ή τον αντιπρόσωπό του των ακολούθων: 

(α) αντίγραφο του εγγράφου εθνικότητας του πλοίου 
και 

(β) αίτηση στην οποία αναγράφονται τα στοιχεία του αι- 
τούντος και τα ακόλουθα στοιχεία: 

(ι) το όνομα του πλοίου, 

(ιι) το λιμάνι και ο αριθμός νηολογίου του πλοίου, 

(ιιι) το Διεθνές Διακριτικός Σήμα (ΔΔΣ) του πλοίου, 

(ίν) όλα τα απαραίτητα στοιχεία του υπεύθυνου προσώ¬ 
που που θα κληθεί σε περιστατικά κινδύνου του πλοίου, 

(ν) όλα τα απαραίτητα στοιχεία του αντικλήτου για να 
κληθεί οε περιστατικά κινδύνου, 

(νί) ο τύπος του πλοίου, 


(νϋ) η χωρητικότητα του πλοίου (Θ.Β.Τ. ή (3.Τ.) και 
(νίϋ) το είδος της ραδιοεγκατάστασης του πλοίου (π.χ. 
νΗΡ/030, ΜΡ/ΗΡ ϋ30 κ.λ.π.). 

2. Τα στοιχεία της παραγράφου 1 .(β) αυτού του άρθρου 
τηρούνται σε βάση δεδομένων της ΔΕΕΠ και είναι διαθέ¬ 
σιμα σε 24ωρη βάση. 

Άρθρο 4 

Προσδιορισμός ΔΣΠ 

1. Το ΔΣΠ κάθε πλοίου αποτελείται από εννέα ψηφία 
ως εξής: Μ(1) 1(2) 0(3) Χ(4) Χ(5) Χ(6) Χ(7) Χ(8) Χ(9) 

2. Τα τρία πρώτα ψηφία Μ(1) 1(2) ϋ(3) αντιπροσωπεύουν 
το ναυτιλιακό αριμό ταυτότητάς (ΜβπΙίπτβ ίηάθπΐίίϊοβίίοη 
ΟίςιΙ/ΜΙϋ) της χώρας της οποίας τη σημαία φέρει το πλοίο. 
Στην περίπτωση της Ελλάδας οι αριθμοί που έχουν εκχω¬ 
ρηθεί είναι οι 237 και 239. Τα τελευταία έξι (6) ψηφία εί¬ 
ναι συνδυασμοί αριθμών από 0 μέχρι 9 εκ των οποίων τα 
τρία τελευταία δείχνουν τον τύπο επικοινωνιών του 
πλοίου, όπως αναλυτικότερα καθορίζονται στα ακόλουθα 
εδάφια: 

(α) Χ(7) Χ(8) Χ(9) = 000 

Χορηγείται στα πλοία που διενεργούν αυτόματες επι¬ 
κοινωνίες δημόσιας ανταπόκρισης σε παγκόσμια βάση. 

(β) Χ(8) Χ(9) = 00 

Χορηγείται στα πλοία που διενεργούν αυτόματες επι¬ 
κοινωνίες μέσω Ελληνικών παράκτιων σταθμών καθώς και 
ξένων στις περιοχές των οποίων έχει γίνει ειδική περιφε¬ 
ρειακή (ΓθςίοπβΙ) συμφωνία. 

(Υ) Χ(9) = 0 

Χορηγείται στα πλοία που διενεργούν αυτόματες επι¬ 
κοινωνίες μέσω Ελληνικών παράκτιων σταθμών ή διενερ¬ 
γούν χειροκίνητες επικοινωνίες. 

3. Ειδικώτερα για τα πλοία που φέρουν δορυφορικές 
μονάδες (Ιηπΐ3Γ53ΐ Ο, Β και Μ) χορηγείται πάντα ΔΣΠ με 
Χ(7) Χ(8) Χ(9) = 000. 

4. Το ΔΣΠ χρησιμοποιείται ως ταυτότητα των συσκευών 
ψηφιακής επιλογικής κλήσης (νΗΡ/080, ΜΡ/Ρ30 και 
ΜΡ/ΗΡ ϋ30) καθώς και για την κωδικοποίηση των ΕΡΙΒΒ 
(003ΡΑ5-3ΑΒ3ΑΤ ή ΙππΊ3Γ53ΐ Ε). Ο κωδικός αριθμός 
ταυτότητας των δορυφορικών μονάδων Ιππΐ3Γ53ΐ 0, Β και 
Μ προέρχεται από το ΔΣΠ ως εξής: 

(α) Ιηιτΐ3Γ53ΐ ν:4ΜΙΘΧΧΧΖΖ 
(β) ΙηΓΠ3Γ33ΐ Β:3ΜΙϋΧΧΧΖΖ 
(γ) Ιπιτΐ3Γ33ΐ Μ:6ΜΙϋΧΧΧΖΖ 
όπου Μ I Ο X X X είναι τα έξι (6) πρώτα ψηφία του ΔΣΠ 
και ΖΖ τα ψηφία που χρησιμοποιούνται για τον καθορισμό 
διαφόρων υπηρεσιών (πχ. τηλεφωνία/τηλεομοιοτυπία 
(ΡΑΧ) ή πολλών τερματικών και λαμβάνουν τιμές από 10 
έως 99. 

Άρθρο 5 

Αλλαγή/ τροποποίηση στοιχείων της βάσης δεδομένων 

1. Σε περίπτωση αλλαγής των στοιχείων που τηρούνται 
στην βάση δεδομένων ο πλοιοκτήτης πρέπει να ενημερώ¬ 
νει αμέσως τη ΔΕΕΠ, για καταχώρηση των νέων στοιχείων 
στη βάση δεδομένων. 

2. Η νηολογούσα Αρχή στα νηολόγια της οποίας είναι 
εγγεγραμμένο το πλοίο, πρέπει να γνωστοποιεί άμεσα στη 
ΔΕΕΠ κάθε μεταβολή (μεταβίβαση κυριότητας, μετονο- 
μασία, μετανηολόγηση κλπ.) ώστε να προβαίνει στην 
άμεση ενημέρωση της βάσης. Ο πλοιοκτήτης ή ο αντίκλη¬ 
τός του υποχρεούται στην επιβεβαίωση της ακρίβειας των 

στοιχείων της βάσης δεδομένων ενημερώνοντας σχετικά 
τη ΔΕΕΠ κάθε δύο χρόνια. 

3. Σε περίπτωση διαγραφής του πλοίου απότα Ελληνικά 
νηολόγια, πρέπει να γίνεται ανάκληση του ΔΣΠ και δια¬ 
γραφή του πλοίου από τη βάση δεδομένων. Η ανάκληση 
από τη βάση δεδομένων, θα γίνεται αμέσως μόλις γίνει η 
διαγραφή από τα Ελληνικά νηολόγια. 

4. Σε περίπτωση αλλαγής του τύπου επικοινωνίας του 
άρθρου 4 παρ. 2 του παρόντος κανονισμού, του πλοίου 
απαιτείται ανάκληση του ΔΣΠ και άμεση χορήγηση νέου 
ΔΣΠ, ανάλογα με το είδος των ραδιοεπικοινωνιών. 

5. το ΔΣΠ που ανακλήθηκε μπορεί να χορηγηθεί σε 
άλλο πλοίο, δύο μήνες μετά τη διαγραφή από τη βάση δε¬ 
δομένων του πλοίου που το έφερε. 

6. Στη βάση δεδομένων τηρείται το ιστορικό αρχείο των 
μεταβολών με το είδος και την ημερομηνία μεταβολής. 

Αρθρο 6 

Στους παραβάτες του Κανονισμού αυτού, ανεξάρτητα 
από κάθε άλλη ποινική ή πειθαρχική ευθύνη επιβάλλονται 
οι κυρώσεις του άρθρου 45 του Ν. Δ. 187/1973 (Α 261). 

Άρθρο δεύτερο 
Έναρξη ισχύος 

Η θέση σε ισχύ του Κανονισμού που τίθεται σε εφαρ¬ 
μογή με το παρόν προεδρικό διάταγμα, αρχίζει ένα μήνα 
μετά τη δημοσίευση του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Α ΠΟΦΑΣΕΙ Σ 

( 8 ) 

Πράξη Διοικητή αριθ. 2423/7.10.97 
(Άρθρο 1 του Ν. 1266/82) 

Επιτόκια αποδοχής καταθέσεων των πιστωτικών ιδρυμά¬ 
των από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 2407/26.3.1997, παράγρ. 3, 
γ) την ΠΔ/ΤΕ 2419/14.8.1997, 
δ) τις τρέχουσες νομισματικές και πιστωτικές συνθή¬ 
κες, αποφάσισε: 

να τροποποιήσει την ΠΔ/ΤΕ 2419/14.8.97 και να καθο¬ 
ρίσει, από 8 Οκτωβρίου 1997, σε 10,9% ετησίως το επιτό¬ 
κιο του πρώτου, βασικού, κλιμακίου κατάθεσης των πι¬ 
στωτικών ιδρυμάτων στην Τράπεζα της Ελλάδος που προ- 
βλέπεται στην ΠΔ/ΤΕ 2407/26.3.1997. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 


Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Π.Δ. 274/25.9.1997 που δημοσιεύτηκε στο ΦΕΚ 
195/2.10.1997 τ. Α' επιφέρεται η πιο κάτω διόρθωση: 

Στο άρθρο 3 και στην παρ. 4 διορθώνεται το εσφαλμένο: 

«Β.Δ. 16/17.3.190» 

στο ορθό: «Β.Δ. 16/17.3.1950». 

(Από το Εθνικό Τυπογραφείο) 

- ♦ - 

( 10 ) 

Στο Προεδρικό Διάταγμα 260 «Τροποποίηση ορισμένων 
διατάξεων του καταστατικού του Ταμείου Προνοίας Δικη¬ 
γόρων Τρικάλων» που δημοσιεύτηκε στο ΦΕΚ 186/ 
23.9.1997/τεύχος Α, επέρχονται οι παρακάτω διορθώ¬ 
σεις σφαλμάτων: 

Στην περίπτωση Αα) του Άρθρου Πρώτου, αντί του 
εσφαλμέμου «.. το Υπουργείο Δικαιοσύνης, Οργανισμούς, 
Δημοσίου Δικαίου,...» τίθεται το ορθό «.. το Υπουργείο Δι¬ 
καιοσύνης, Οργανισμούς Δημοσίου Δικαίου.». 

Στην περίπτωση Αβ) του Άρθρου Πρώτου, αντί του 
εσφαλμένου: «.. στα παρακάτω έγγραφα ...» τίθεται το 
ορθό: «... στα παραπάνω έγγραφα...». 

Στην περίπτωση Αγ) του Άρθρου Πρώτου, αντί του 
εσφαλμένου: «.. Στρατοδοκείο...» τίθεται το ορθό «.. 
.Στρατοδικείο...». 

Στην περίπτωση Αστ) του Άρθρου Πρώτου, αντί του 
εσφαλμένου: «... Αγορανιμικό...» τίθεται το ορθό «...Αγο- 
ρανομικό». 

Στην ακροτελεύτια διάταξη, αντί του εσφαλμένου «...και 
Κοινωνικών Ασφαλίσεων αναθέτουμε ...» τίθεται το ορθό 
«.. και Κοινωνικών Ασφαλίσεων αναθέτουμε..». 

(Από το Υπουργείο Εργασίας και Κοιν. Ασφαλίσεων) 


Στο Π.Δ. 224/1997 που δημοσιεύθηκε στο ΦΕΚ 169/ 
29.8.1997/τεύχος Α' και αφορά τον καθορισμό των όρων 
και προϋποθέσεων για τη λειτουργία συνεργείων συντή¬ 
ρησης και επισκευής αυτοκινήτων, μοτοσικλετών και μο¬ 
τοποδηλάτων που λειτουργούσαν ή λειτούργησαν διακε¬ 
κομμένα ή μόνο επί ορισμένο χρονικό διάστημα πριν την 
25.2.1988, καθώς και της διαδικασίας χορήγησης άδειας 
λειτουργίας ορισμένου χρόνου των συνεργείων αυτών επι- 
φέρεται η πιο κάτω διόρθωση στη σελίδα 6493, στη 2η 
στήλη. 

Μετά την παράγραφο 4 προστίθεται και η παραλει- 
φθείσα παράγραφος 5, ως εξής: 

«4. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

5. Την αριθ. 384/1997 γνωμοδότηση του Συμβουλίου 
της Επικράτειας με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων και του Υφυπουρ¬ 
γού Μεταφορών και Επικοινωνιών, αποφασίζουμε:» 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



